അലാ മുറാബിത്

Category:Articles with hCards
ലിബിയൻ വംശജയായ കനേഡിയൻ പൊതുപ്രവർത്തകയാണ് അലാ മുറാബിത് (    ; ജനനം 26 ഒക്ടോബർ 1989). വൈദ്യശാസ്ത്രരംഗത്ത് പ്രവർത്തിക്കുന്ന അവർ ആഗോള സുസ്ഥിര വികസന ലക്ഷ്യങ്ങൾ പ്രചരിപ്പിക്കാനായി ഐക്യരാഷ്ട്ര സഭ നിശ്ചയിച്ച വ്യക്തികളിൽ ഒരാളാണ്. കൂടാതെ ആരോഗ്യ- തൊഴിൽ- സാമ്പത്തിക വളർച്ച  എന്നിവക്കുള്ള ഐക്യരാഷ്ട്ര സഭ ഹൈ- ലെവൽ കമ്മീഷണർ കൂടിയാണ് അലാ മുറാബിത്. ലിംഗസമത്വ നയത്തിൽ ഏറ്റവും സ്വാധീനം ചെലുത്തുന്ന 100 വ്യക്തികളിൽ ആദ്യ ഇരുപത് പേരിൽ റൂത്ത് ബാഡർ ജിൻസ്ബർഗ്, മെലിൻഡ ഗേറ്റ്സ്, മിഷേൽ ഒബാമ എന്നിവർക്കൊപ്പം 2019- ൽ അവർ ഇടം നേടിയിരുന്നു. കാനഡയിലെ മെറിറ്റോറിയസ് സർവീസ് ക്രോസ് ബഹുമതിയും അലാ മുറാബിതിന് ലഭിച്ചിരുന്നു. പ്രാദേശിക നേതൃവികസനത്തിലൂടെ ആഗോള പ്രശനങ്ങളിൽ ഇടപെടാൻ വേണ്ടിയുള്ള ഓമ്നിസ് ഇൻസ്റ്റിറ്റ്യൂട്ടിന്റെ രൂപീകരണത്തിൽ പങ്കുവഹിച്ച അലാ മുറാബിത്, തന്റെ ഇരുപത്തി ഒന്നാം വയസ്സിൽ വോയ്സ് ഓഫ് ലിബിയൻ വുമൺ എന്ന സംഘടന രൂപീകരിക്കുകയുണ്ടായി.

അലാ മുറാബിതിന്റെ വാട്ട് മൈ റിലിജിയൻ റിയലി സേയ്സ് അബൗട്ട് വുമൺ എന്ന 2015- ലെ ടെഡ് ടോക്കിന് ടെഡിലും യുട്യൂബിലുമായി 80 ലക്ഷത്തിലധികം വ്യൂവർഷിപ്പ് ലഭിച്ചിരുന്നു. ടെഡ് ടോക്ക് ഓഫ് ദ ഡേ ആയി തെരഞ്ഞെടുക്കപ്പെട്ട ഈ പ്രഭാഷണം തീർച്ചയായും കണ്ടിരിക്കേണ്ടതായ നാല് പ്രഭാഷണങ്ങളിൽ ഒന്നാണെന്ന് ദ ന്യൂയോർക്ക് ടൈംസ് വിലയിരുത്തുന്നുണ്ട്. ഫെമിനിസത്തിന്റെ ഭാവി നിർവ്വചിക്കുന്ന പന്ത്രണ്ട് ടെഡ് പ്രഭാഷണങ്ങളിൽ ഒന്നാണെന്നും ഇത് വിലയിരുത്തപ്പെടുന്നു.
 ജീവിതരേഖ 
കാനഡയിലെ സസ്ക്കാറ്റ്ച്ചെവാൻ പ്രവിശ്യയിൽ 1989- ലാണ് അലാ മുറാബിത് ജനിക്കുന്നത്. ഡോക്ടറായ പിതാവിന്റെ പന്ത്രണ്ട് മക്കളിൽ ആറാമതായാണ് അവർ ജനിക്കുന്നത്. മാതാപിതാക്കളുടെ നീതിയുക്തമായ സമീപനം തന്നെ വളരെയധികം സ്വാധീനിച്ചതായി അലാ മുറാബിത് വെളിപ്പെടുത്തുന്നുണ്ട്. സ്ത്രീകളുടെ അവകാശങ്ങൾ മനസ്സിലാക്കി തരുന്നതിൽ അവർ വഹിച്ച പങ്ക് അനല്പമാണെന്നും അലാ പറയുന്നുണ്ട്. 

2005- ൽ അലാ മുറാബിതിന്റെ പതിനഞ്ചാം വയസ്സിൽ കുടുംബസമേതം ലിബിയയിലെ സാവിയയിലേക്ക് അവർ മാറി. 2013- ൽ സാവിയ സർവ്വകലാശാലയിൽ നിന്ന് മെഡിക്കൽ ഡോക്ടറായി പഠനം പൂർത്തിയാക്കിയ അലാ മുറാബിത്, പഠന കാലത്ത് തന്നെയുണ്ടായ 2011 ലെ ആഭ്യന്തര യുദ്ധത്തെ തുടർന്ന് വിവിധ ക്ലിനിക്കുകളിൽ സേവനമനുഷ്ഠിച്ചു. വിമതരുമായി സഹകരിച്ച് കൊണ്ട് പിതാവ് വൈദ്യ സഹായം നൽകി വന്നു. ഡോ. എം എന്ന അപരനാമത്തിൽ സ്കൈന്യൂസ് വാർത്തയിൽ പ്രസിദ്ധപ്പെട്ടതോടെ കുടുംബത്തിന്റെ അരക്ഷിതാവസ്ഥ രൂക്ഷമായി  .

2013 ൽ മെഡിസിൻ ബിരുദം നേടിയ ശേഷം ലണ്ടനിലെ സ്കൂൾ ഓഫ് എക്കണോമിക്സിൽ നിന്ന് ഇന്റർനാഷണൽ സ്ട്രാറ്റജി ആൻഡ് ഡിപ്ലോമസി എന്നതിൽ മാസ്റ്റേഴ്സ് ബിരുദം നേടി.
വലത്ത്‌|ലഘുചിത്രം|200x200ബിന്ദു| ഡോ. അലാ മുറാബിത് ഐക്യരാഷ്ട്രസഭ സുരക്ഷാ സമിതിയിൽ- 2015
2011-ൽ വോയ്സ് ഓഫ് ലിബിയൻ വുമൺ എന്ന സംഘടനക്ക് രൂപം നൽകിയ അലാ മുറാബിത്, 2015 വരെ അതിന്റെ അധ്യക്ഷയായി തുടർന്നു. തന്റെ വൈദ്യ വിദ്യാഭ്യാസ കാലത്തായിരുന്നു സംഘടനയുടെ രൂപീകരണം നടന്നത്http://journal.georgetown.edu/giving-a-voice-to-women-in-libya-five-minutes-with-alaa-murabit/ |access-date=13 August 2015 |archive-url=https://web.archive.org/web/20150725123725/http://journal.georgetown.edu/giving-a-voice-to-women-in-libya-five-minutes-with-alaa-murabit/. 2011-ലെ ലിബിയൻ വിപ്ലവത്തിന്റെ ശേഷമായിരുന്നു അത്. സാമൂഹ്യ ജീവിതത്തിൽ സ്ത്രീകളുടെ പങ്കാളിത്തം ഉറപ്പ് വരുത്താനായി സംഘം പ്രവർത്തിച്ചു വന്നു.

 അവലംബം 

വർഗ്ഗം:ബി.ബി.സി. 100 സ്ത്രീകൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1989-ൽ ജനിച്ചവർ